মিশু পড়ে ক্লাস ফাইভে। এবারই তার পিইসি ফাইনাল পরীক্ষা। এ পরীক্ষায় পাস করার পর তাকে শহরে পাঠিয়ে দেবেন তার বাবা-মা। শহরের কোনো ভালো স্কুলের হোস্টেলে থেকেই পড়ালেখা করতে হবে তাকে। মিশু লোকটি থেকে অনেকটা দূরে সরে গেছে এতক্ষণে। লোকটি ছেলেধরা নয়তো? ভাবতেই গা শিউরে উঠলো ওর। মা বলেছেন, ছেলেধরা প্রথমে চকোলেট বা যে কোনো খাবার অফার করে। এই চকোলেটেই হয়তো ওষুধ মেশানো ছিল। মিশু যদি চকোলেট গ্রহণ করে খেয়ে ফেলতো হয়তো এতক্ষণে অজ্ঞান হয়ে যেত সে। আর ছেলেধরাটি তাকে নিয়ে চলে যেত! আর ভাবতে পারছে না সে। দ্রুতবেগে বাড়ির দিকে ছুটে চললো।